
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
13 ΙΟΥΝΙΟΥ 1986 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

521 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 24101/727 

' Εγκριση Γενικού Πολεοδομικού Σχεδίου του οικισμού Γαστοϋ- 
νης του Δήμου Γαστούνης (ν. Ηλείας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

' Εχοντας υπόψη: 

1. Τις διατάξεις του ν. 1337/1983 (ΦΕΚ 33/Α) και ειδικό¬ 
τερα το άρθρο 3 αυτού. 

2. Τις διατάξεις του ν. 1558/1985 (ΦΕΚ 137/Α) και ειδικό¬ 
τερα το άρθρο 23 παρ. 1. 

3. Την υπ’ αριθ. 50192/2011/16.7.85 απόφαση του Υπουρ¬ 
γού Περιβάλλοντος, Χωροταξίας και Δημοσίων Έργων «Κίνηση 
της διαδικασίας σύνταξης Γενικού Πολεοδομικού σχεδίου Γαστού¬ 
νης (ν. Ηλείας)» (ΦΕΚ 391/Δ/25.7.85). 

4. Το υπ’ αριθ. ΟΙΚ. ΕΠΑ. 376/6.11.84 έγγραφο του Τμή¬ 
ματος Πολεοδομίας και Πολεοδομικών Εφαρμογών Νομαρχίας 
Ηλείας προς τους αρμόδιους φορείς. 

5. Την υπ’ αριθ. 8/1985 γνωμοδότηση του Δημοτικού Συμ¬ 
βουλίου Γαστούνης. 

6. Το υπ’ αριθ. 514381/26.4.85 έγγραφο του Ελληνικού 
Οργανισμού Τουρισμού (ΕΟΤ). 

7. Το από 3.12.84 έγγραφο της Δ/νσης Γεωργίας ν. Ηλείας. 

8. Το υπ’ αριθ. 6401/2.5.85 έγγραφο του Υπουργείου 
Ενέργειας και Φυσικών Πόρων. 

9. Το υπ’ αριθ. ΥΠΠΕ/2η ΕΝΜ/Φ07-ε/1337/7.1.85 
έγγραφο της 2ης Εφορείας Νεωτέρων Μνημείων του Υπουρ¬ 
γείου Πολιτισμού και Επιστημών. 

10. Το υπ’ αριθ. 4368/11.12.84 έγγραφο του Υπουργείου 
Εθνικής Οικονομίας. 

11. Το υπ’ αριθ. 2016/24.1.1986 έγγραφο της Τεχνικής 
Υπηρεσίας Δήμων και Κοινοτήτων (ΤΥΔΚ) νομαρχίας Ηλείας. 

12. Την υπ’ αριθ. 13/1985 γνωμοδότηση του Συμβουλίου 
Χωροταξίας, Οικισμού και Περιβάλλοντος του νομού Ηλείας, 
αποφασίζουμε: 

1. Εγκρίνεται το γενικό πολεοδομικό σχέδιο (ΓΠΣ) του οικι¬ 
σμού Γαστούνης (ν. Ηλείας), όπως τα όρια του προσδιορίζονται 
με κόκκινη γραμμή στο χάρτη Π—1.2, 1.3.2 σε κλίμακα 
1:5.000. Το σχέδιο αυτό περιλαμβάνει: 

Α. Την Πολεοδομική οργάνωση του παραπάνω οικισμού για πλη- 
θυσμιακό μέγεθος της τάξης των 5.500 κατοίκων (πληθυσμός 
1987), οπούς φαίνεται στο χάρτη Π—1.11 σε κλίμακα 1:5.000 με: 

α) Την επέκταση του σχεδίου πόλης σε εκτάσεις πυκνοδομημέ- 
νες, αραιοδομημένες και αδόμητες συνολικής επιφάνειας 650 περί¬ 
που στρέμμ. και την οργάνωση της πόλης σε 2 πολεοδομικές 
ενότητες - γειτονιές Βόρεια και Νότια με μέση μικτή πυκνότητα 
οικήσεως αντίστοιχα 165 κατ/Ηα και 155 κατ/Ηα και μέσο 


συντελεστή δόμησης αντίστοιχα 0,91 και 0,81, όπως φαίνονται στο 
χάρτη Π—1.4, 1.5 σε κλίμακα 1:5.000. 

β) Τον προσδιορισμό των χρήσεων γης, όπως φαίνεται στο 
χάρτη Π—1.2,1.3.2 σε κλίμακα 1:5.000 και ειδικότερα: 

- Την ανάπτυξη των κεντρικών λειτουργιών του οικισμού σε 
τρεις πυρήνες, για την αποσυμφόρηση του σημερινού κέντρου. 

— Τη χωροθέτηση γενικής κατοικίας στο σύνολο των περιο¬ 
χών επέκτασης. 

— Τη χωροθέτηση προς τα νοτιοανατολικά του υπάρχοντος σχε¬ 
δίου πάρκου βιομηχανίας - χονδρεμπορίου. 

— Την ανάπτυξη συστήματος αστικού πρασίνου με κύριο στοιχείο το 
πάρκο πρασίνου που δημιουργείται στα δυτικά του σημερινού σχεδίου. 

— Τη χωροθέτηση χώρων για τη δημιουργία της απαιτούμενης 
κοινωνικής και τεχνικής υποδομής. 

— Τη χωροθέτηση κέντρου υγείας νότια του σημερινού κέντρου και 
ελικοδρομίου για τις «ανάγκες του κέντρου υγείας στην ίδια περιοχή. 

- Τη χωροθέτηση σταθμού υπεραστικών λεωφορείων και σταθμού 
φορτηγών στην «ανατολική περιοχή του οικισμού και κοντά στο σταθμό 
ΟΣΕ και σε συνδυασμό με τον προτεινόμενο διακτύλιο του οικισμού. 

γ) Τη γενική εκτίμηση της χωρητικότητας των πολεοδομικών 
ενοτήτων με προοπτική το έτος 1987 και των αναγκών σε γη 
(Ηα) για κοινωνική υποδομή σε επίπεδο πόλης, όπως φαίνεται 
στους πίνακες Α—11.6, Α—11.2.1α. 

δ) Τον καθορισμό ζωνών οικονομικών και θεσμικών κινήτρων 
και πολεοδομικών μηχανισμών όπως φαίνεται στους χάρτες 
Π—1.7 και Π—1.8 σε κλίμακα 1:5.000 και ειδικότερα: 

- Ζώνες Ειδικών Κινήτρων (ΖΕΚ) στις περιοχές των επεκτά¬ 
σεων, του κέντρου του οικισμού (για την ανάπτυξη κεντρικών λει¬ 
τουργιών) και του χώρου του πνευματικού κέντρου. 

— Ζώνη Κοινωνικού Συντελεστή (ΖΚΣ) στο συνοικισμό' των 
Τσιγγάνων και στην περιοχή δυτικά του σχεδίου πόλης. 

— Ζώνη Ειδικής Ενίσχυσης (ΖΕΕ) στον συνοικισμό των τσιγ- 
γάνων που χαρακτηρίζεται ακόμη και σαν περιοχή περιβαλλο¬ 
ντικής εξυγίανσης - αναβάθμισης. 

— Ζώνες Αστικού Αναδασμού (ΖΑΑ) ορίζονται σε τμήμα των 
επεκτάσεων δυτικά και νοτιοανατολικά του σχεδίου και στο 
πάρκο βιομηχανίας - χονδρεμπορίου. 

- Ζώνες Κανονιστικών Όρων δόμησης (ΖΚΟΔ) ορίζονται στις 
υπόλοιπες περιοχές επέκτασης του σχεδίου. 

- Ζώνες Αγοράς (ΖΑΣ) ορίζονται γύρω από το πάρκο πρασίνου 
και το πάρκο βιομηχανίας - χονδρεμπορίου. 

ε) Τον καθορισμό νέων αναπτυξιακών ζωνών όπως φαίνεται στο 
χάρτη Π—1.6.1 και σε κλίμακα 1:10.000 και ειδικότερα: 

— Αναπτυξιακή ζώνη βιομηχανίας - χονδρεμπορίου στα νοτιο¬ 
ανατολικά του οικισμού. 

— Αναπτυξιακή ζώνη λιανικού εμπορίου στη συνέχεια του κέ¬ 
ντρου της πόλης. 

Β. Τη λήψη μέτρων για την προστασία του περιβάλλοντος 

όπως φαίνεται στο χάρτη Π—1.9 σε κλίμακα 1:25.000. Βασικότε¬ 
ρες παρεμβάσεις είναι: 

— Αντιμετώπιση των αποβλήτων των κτηνοτροφικών μονάδων με 
αναερόβια ζύμωση. 

— Αντιμετώπιση των υγρών αποβλήτων των βιομηχανιών και των 
σφαγείων με δεξαμενές καθίζησης και οξυγόνωσης. 

— Προστασία της παραλιακής ζώνης (χερσαίο οικοσύστημα). 

— Σταθεροποίηση των Θινών Παλαιοχωρίου με φύτευση φυτών. 

— Προστασία της αρδευομένης γεωργικής γης υψηλής παραγωγι¬ 
κότητας. 

— Μεταφορά ορισμένων οχλουσών χρήσεων από την άμεση περια- 
στική ζώνη. 

Γ. Την οργάνωση του δικτύου χερσαίων μεταφορών όπως φαίνεται στο 
χάρτη Π-2.1.2 σε κλίμακα 1:5.000. Βασικώτερες παρεμβάσεις είναι: 

— Η δημιουργία ανισόπεδου κόμβου στη διασταύρωση της Ν.Ε.Ο. με 
τον επαρχιακό δρόμο Γαστούνης προς Ρουπάκι και Φράγμα Πηνειού. 

— Η δημιουργία δακτυλίου με τη διάνοιξη δύο (2) νέων αρτηριών 
για την αποσυμφόρηση της κεντρικής περιοχής. 

— Η δημιουργία χώρων στάθμευσης κοντά στο πάρκο πρασίνου και 
δίπλα στο χώρο του δημοτικού Γυμναστηρίου. 

— Η δημιοιυργία σταθμού υπεραστικών λεωφορείων κοντά στο σι¬ 
δηροδρομικό σταθμό πάνω στον οδικό δακτύλιο της πόλης. 

— Η δημιοιυργία στην ίδια παραπάνω περιοχή σταθμού φορτηγών. 

— Η δημιουργία ελικοδρομίου για τις ανάγκες του κέντρου υγείας. 

Δ. Τις προτάσεις για τα απαραίτητα έργα και μελέτες δικτύων 

υποδομής όπως φαίνεται στους χάρτες Π—2.2.2, Π—2,3.2, 2.4.2 
και Π-2.6.2, 2.7.2 σε κλίμακα 1:5.000 και ειδικότερα: 

1) Δίκτυο ύδρευσης 

— Ολοκλήρωση του εσωτερικού δικτύου της πόλης. 

— Ενίσχυση των διαμέτρων στους δευτερεύοντες και τριτεύοντες 
αγωγούς του δικτύου. 

— Τακτική συντήρηση φίλτρων αποσκλήρυνσης και καθορισμού 
του νερού. 

— Μελλοντική ύδρευση από τον Ταμιευτήρα του φράγματος Πηνειού. 

2) Δίκτυα αποχέτευσης 

2.1) Αποχέτευση όμβριων - αντιπλημμυρική προστασία. 

— Κατασκευή επιφανειακού δικτύου αποχέτευσης όμβριων με 
αποδέκτες τις αποστραγγιστικές τάφρους, που περιβάλλουν την 
πόλη, και στις περιοχές επέκτασης. 

2.2) Αποχέτευση ακαθάρτων 

— Κατασκευή δικτύου αποχέτευσης ακαθάρτων με διάθεσή τους στον 
Πηνειό μετά από επεξεργασία βιολογικού καθαρισμού. 


— Ιδιαίτερος καθαρισμός των αποβλήτων των σφαγείων και των 
αγροτοβιομηχανιών (τοματοπολτών, γαλακτοκομικών κλπ.). 

Ενεργειακό - τηλεπικοινωνιακό σύστημα. 

Ενεργειακό σύστημα 

Στόχος η σταδιακή μετατροπή του δικτύου σε υπόγειο. 

Τηλεπικοινωνιακό σύστημα 

Επέκταση του δικτύου. 

Ε. Τις προτάσεις για την ασφάλεια - προστασία με τον κατάλληλο 
εξοπλισμό χώρων, ώστε να ανταποκρίνονται στην κάλυψη των αναγκών 
του πληθυσμού, σε περίπτωση θεομηνίας, όπως φαίνονται στο χάρτη Π—3. 
1.2, 3.2, 3.3 σε κλίμακα 1:5.000. Σαν τέτοια χώροι προβλέπονται: 

— Ο χώρος του πάρκου πρασίνου. 

— Ο χώρος της προτεινόμενης πλατείας στα «Οικονομέϊκα*. 

— Τα σχολεία (Γυμνάσια και 2 Δημοτικά). 


— Το Δημοτικό Γυμναστήριο. 

ΣΤ. 1. Συνοπτικά αντίτυπα των παραπάνω δώδεκα (12) χαρτών και 
δύο (2) πινάκων θεωρημένα από τον Προϊστάμενο της Δ/νσης Πολεοδο- 
μικών Εφαρμογών με την υπ’ αριθ. 24101/727/1986 πράξη του δη¬ 
μοσιεύονται στην Εφημερίδα της Κυβερνήσεως με την απόφαση αυτή. 

2. Μέσα στην περιοχή του Γ.Π.Σ. και ειδικότερα στις εκτός σχεδίου 
περιοχές που περιλαμβάνονται σ’ αυτό, οικοδομικές άδειες που έχουν εκδο- 
θεί με τις προγενέστερες ισχύουσες διατάξεις ή έχει υποβληθεί ο πλήρης 
φάκελος με τα απαραίτητα για την έκδοση της οικοδομικής άδειας στοι¬ 
χεία μέχρι την ημερομηνία δημοσίευσης της παρούσας, εκτελούνται όπως 
εκδόθηκαν ή εκδίδονται βάσει των υποβληθέντων στοιχείων. 


3. Η ισχύς της παρούσας απόφασης αρχίζει από τη δημοσίευσή 
της στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της Κυβερ¬ 
νήσεως. 


Αθήνα, 14 Μαρτίου 1986 


Ο ΥΠΟΥΡΓΟΣ 


ΕΥΑΓΓΕΛΟΣ ΚΟΥΛΟΥΜΠΗΣ 

